text: Hiddenfjord tilnevnt Reuters heiðursløn fyri burðardygd
text: #000001
text: Responsible Business heiðurslønir hjá Reuters viðurkenna fyritøkur, ið hava jaliga ávirkan á vinnulívið, samfeløg og umhvørvið, og sum ganga á odda á hesum økjum – Tilnevningin er serliga grundað á avgerðina hjá føroysku alifyritøkuni at flyta laksin sjóvegis heldur enn loftvegis
text: #000002
text: Altjóða tíðindastovan Reuters hevur tilnevnt Hiddenfjord eina heiðursløn fyri átøk fyri burðardygd.
text: #000003
text: Tilnevningin er serliga grundað á avgerðina hjá føroysku alifyritøkuni at flyta laksin sjóvegis heldur enn loftvegis, skrivar Hiddenfjord í tíðindaskrivi. Responsible Business heiðurslønir hjá Reuters viðurkenna fyritøkur, ið hava jaliga ávirkan á vinnulívið, samfeløg og umhvørvið, og sum ganga á odda á hesum økjum. CO2-útlátið fyri langvegis flutning av laksi hjá Hiddenfjord er minkað heili 94 prosent, síðani alifyritøkan gavst at flúgva laks fyri skjótt tveimum árum síðani. Hiddenfjord skrivar, at umleið 100.000 tons av CO2-eindum eru spard við at sigla í staðin fyri at flúgva. – Vit eru partur av einum altjóða heimi, ið hevur felags ábyrgd at hugsa um umhvørvið og avbjóðingarnar, ið veðurlagsbroytingar hava við sær. Vit mugu tora at taka stór stig, sum gera veruligan mun, tá ið talan er um útlát, sigur Atli Gregersen, stjóri í Hiddenfjord. Hiddenfjord er tilnevnt í bólkinum Business Transformation Awards. Millum fyritøkurnar, ið eru tilnevndar eina Responsible Business heiðursløn, eru PepsiCo, Microsoft, Amazon, Volvo og Nestlé. Hósdagin 13. oktober verður greitt, hvør vinnur eina Responsible Business heiðursløn.
text: #000004
text: Minni veiða av norðhavssild og makreli men meira av svartkjafti
text: #000007
text: Stór pelagisk fyritøka møguliga til Føroya
text: #000008
text: Skiftislesandi úr Suðurafrika hevur kannað alilaks
text: #000009
text: Ætlanir um uppsjóvarvirki í Vági
text: #000010
text: Smyril Line keypir enn eitt farmaskip
text: #000013